ลำคอข้างหน้าบนลูกกระเดือกบวมๆอ่ะค่ะ เกิดจากอะไรหรอคะ เป็นโรคร้ายรึป่าว
สวัสดีค่ะ บริเวณลำคอด้านหน้า หากมีอาการบวมขึ้นมา อาจเกิดจาก1. ต่อมไทรอยด์โต จากมีการทำงานผลิตฮอร์โมนผิดปกติ หรือมีซีสต์หรือก้อนเนื้องอกในต่อมไทรอยด์ หากเกิดจากต่อมไทรอยด์ เมื่อคลำดู จะพบว่ามีการขยับตามการกลืน2. ต่อมน้ำเหลืองบริเวณลำคอด้านหน้าโต เมื่อคลำดูก็จะได้เป็นก้อน ซึ่งค่อนข้างแข็ง อาจกดเจ็บได้ มักเกิดจากการติดเชื้อบริเวณใกล้เคียงเช่น มีฟันผุ เหงือกอักเสบ คออักเสบ ทอนซิลอักเสบ เป็นต้น3. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่น ก้อนซีสต์ก้อนไขมัน5. มะเร็งของต่อมน้ำเหลือง หรือมะเร็งอวัยวะอื่นๆ ที่กระจายมาที่ต่อมน้ำเหลือง แต่จะมีอาการอื่นๆ มากกว่านี้ร่วมด้วยให้ลองใช้มือคลำดูบริเวณลำคอว่ามีก้อนหรือไม่ หากไม่แน่ใจควรไปพบแพทย์เพื่อตรวจค่ะ